Unregulated Desires: Anomie, the “Rainbow Underclass” and Second-generation Alevi Kurdish Gangs in London
Authors: Cetin Umit 
Published: May 2020

This article offers a case study of the adaptation strategies of a section of second-generation young male Alevi Kurds in London and the social conditions which make some of them more prone to join gangs and to reject mainstream institutions in their search for instant material rewards. It is instructive to use Durkheim’s analysis of society’s integrative and regulative functions and particularly his concept of anomie to understand a situation where the legitimate means in the pursuit of material wealth and comfort are out of balance with the demand, calling into question the legitimacy of the institutions which provide these functions. Those who cannot compete through existing institutions are more likely to seek alternative means to achieve these ends. Durkheim identified youth as more vulnerable to such unregulated desires and I argue that his approach offers valuable insights into the anomic pressures confronting second-generation migrant young men in particular.
Abstract in Kurmanji
Arezûyên tenzîmnekirî: anomie, "jêrçîna keskesorê" û bandên kurdên elewî yên ji nifşê duyem li Londrayê
Ev gotar xebateke waqi'eyê ye li ser rê û rêbazên parçeyeke nifşê duyem ê xortên kurdên elewî li Londrayê û li ser şertên civakî yên ku hindek ji wan pal didin ku bikevine nav bandan (çeteyan) û dezgehên damezrandî red bikin di lêgerîna xwe ya destkeftên maddî de. Bicî ye li vir ew tehlîla Durkheim bê bikaranîn ya li ser fonksiyonên civakê yên aîdkirin û tenzîmkirinê û bi taybetî têgeha wî ya anomie (bêhêvîtî) ji bo famkirina wan rewşên ku rê û amrazên rewa yên bidestxistina dewlemendiya maddî û rihetiyê ne hevkêş in ligel xwastê (telebê), ku bi vî rengî rewayiya wan dezgehên van fonsiyonan bi cî tînin dikeve jêr pirsyarê. Ewên ku nikarin bi rêya dezgehên heyî bigihine destkeftan dê bi ihtimaleke mezintir ji kesên asayî li rê û rêbazên alternatîv binihêrin ji bo gihiştina bi wan armancan. Durkheimî destnîşan kiribû ku xort hesastir in beramber arezûyên wisa tenzîmnekirî û ez îdia dikim ku ev boçûn rê dide têgihiştineke kûrtir li ser zextên bêhêvîtiyê yên li ber ciwanên koçber ên ji nifşê duyem.
Abstract in Sorani
Arezûy narêkixraw: rîzperî, "çînî xwarewey pelkezêrrîne" we bandî newey-‏duwemî ‏Kurdî 'Elewî le Lenden
Em wtare dîrasey keysî sitratîjîyekanî xoguncandinî beşêk le newey duwemî lawe 'elewye ‏kurdekanî lenden dexate rû legell ew barudoxe komellayetyaneşda ke wa dekat hendêkîyan le ‏gerranyan bedway deskewtî maddî henûkeyîda zyatir meylyan bo peyustibûn be bandekan û ‏retkirdnewey damezrawe giştîyekan hebêt. Ravey Durkheim‎ bo çalakî yeksixistin û rêkxistne ‏cvakîyekan sudbexşe bo bekarhênan, betaybetî çemkî rîzperî yarmetîdere bo têgeyiştin le ‏barudoxêk ke têyda rêga yasayîkan bo gerran bedway saman û asûdeyîda legell xwastekeda na ‏hawsengin, emeş şer'îyetî ew dezgayaney ke em erkane desteber deken dexate jêr ‏pirsyarewe. Ewaney ke natwanin le çwarçêwey damezrawekanda pêşbirrkê bken zyatir egerî ‏eweyan heye bedway rêgay bedîlda bgerrên bo geyîştin bew amancane. Durkheim‎ genc wa pênase ‏dekat ke zyatir amadeye bo ew core arezuwe na rêkixrawane û mnîş miştumrrî ewe dekem ke ‏têzekey ew têgeyîştinêkî benrix bo ew fşare rîzperyaney ke cîlî-duwemî pyawe gence ‏koçberekan rûberûy debnewe, pêşkeş dekat.
Abstract in Zazaki
Waştişê bêkontrolî: Anomî, “binsinifa keskûsûre” û Londra de çeteyê kurdanê elewîyan ê neslê dîyinî
Na meqale derheqê bikardardişê stratejîyanê qisimêkê xortanê kurdanê elewîyan ê neslê dîyinî yê Londra de xebata nimûneyî pêşkêş kena. Na xebate kî qayîtê şert û şurtanê xortan ê komelkîyan kena ke nê şertî tayîne rê benê sebeb ke semedê çîp dîyayîşê xelatanê madîyan ra nê xortî bibê beşdarê çeteyan û dezgehanê pêroyîyan red bikerê. Seba ke fehm bibo ke çira îmkanê lejîtîmî yê dozkerdişê rehet û maldarîya madîye hemsencîya waştişê xo de nîyê û çira naye de meşrûîyetê dezgehanê resmîyanê têkildaran pers beno, fayde beno ke merdim analîzê Durkheîmî yê fonksîyonanê komelî yê tekûzdar û tenzîmkeran û bitaybetî konseptê ey ê anomî bixebitno. Êyê ke nêeşkenê pê dezgehanê estbîyayeyan xo têver bierzê, bi îhtîmalêk ro îmkananê alternatîfan gêrenê ke wina biresê hedefê xo. Durkheîmî dî ke xortî waştişanê bêkontrolan ê winasîyan rê hîna zaf hîsgêr ê û ez musnena ke hewayê ey ê ewnîyayîşî derheqê tengijîyayîşanê anomîkan de, bitaybetî seba xortanê maciran ê neslanê dîyinan, fehmkerdişê erjayeyî pêşkêş keno.